ΜΙΑ ΣΕΙΡΑ ΝΤΟΚΙΜΑΝΤΕΡ ΤΟΥ NETFLIX
Γεια!
Η Τίφανι ήταν πάντα όμορφη.
Πάντα κεφάτη, δραστήρια.
Το βόλεϊ της χάρισε υποτροφία.
Θα ήταν λίμπερο.
Τέτοια θέση δεν παίζει πρωτοετής στο κολέγιο.
Ήθελε να κάνει πράγματα.
Την καμαρώναμε όλοι πολύ.
Εκείνο το βράδυ, βρέθηκε περίπου έξι χιλιόμετρα απ' το σπίτι μας,
εκεί που τη χτύπησε το τρένο.
Η Διεύθυνση Μεταφορών Νιου Τζέρσεϊ είπε ότι η κόρη μου αυτοκτόνησε.
Δεν υπάρχει περίπτωση!
Καμία περίπτωση.
Θέλω να μάθω τι συνέβη στην κόρη μου.
Το δωμάτιο της κόρης μου.
ΤΟ ΔΩΜΑΤΙΟ ΤΗΣ ΤΙΦΑΝΙ ΣΑΣ ΑΓΑΠΩ
Το δωμάτιο είναι όπως το άφησε.
Τα γράμματά της και οι καρδούλες της.
Κανείς δεν μπαίνει εδώ μέσα.
Είναι σαν μνημείο.
Λάτρευε τη ζωή, ήταν γεμάτη ζωντάνια.
Το μωρό μου.
Γνώρισα τον Στίβεν το 1989
και είχα ήδη τα κορίτσια μου, την Τζέσικα και την Κρίσταλ.
Έμεινα έγκυος στην Τίφανι και τη γέννησα το 1997.
Πάθαμε σοκ όταν κάναμε την Τίφανι.
Δεν περιμέναμε την εγκυμοσύνη,
μα όταν την αντικρίσαμε πρώτη φορά, νιώσαμε σαν να ήμασταν στον παράδεισο.
Ήταν μια κουκλίτσα.
Η Τιφ ήταν μες στην τρελή χαρά.
Απολάμβανε ό,τι έκανε. Δεν είχε έγνοια καμιά.
Δεν υπήρχε κάτι που να μην της άρεσε.
Επάνω είναι εκείνη σε παραλία στη Βόρεια Καρολίνα.
Εδώ είναι μια Πρωτοχρονιά.
Εδώ είναι στην αποφοίτησή της. Δείτε πόσο χαρούμενη είναι.
Αυτό μου το έφτιαξαν οι αδερφές της Τίφανι.
Αναμνηστικό της ζωής της Τίφανι.
Όταν έρχομαι εδώ κάθε μέρα, τη νιώθω κοντά μου.
Νιώθω ότι είναι μαζί μου γιατί μου λείπει πολύ.
12 ΙΟΥΛΙΟΥ 2015 ΜΕΪΣ ΛΑΝΤΙΝΓΚ, ΝΙΟΥ ΤΖΕΡΣΕΪ
Ήταν Κυριακή.
Πήγαμε στο πάρτι αποφοίτησης της ξαδέρφης της Τίφανι απέναντί μας.
Ήρθε και η Τίφανι.
Ήμασταν εκεί αρκετές ώρες.
Αχνίζαμε όστρακα.
Η Τιφ περνούσε τέλεια.
Έπαιζε βόλεϊ, διασκέδαζε, περίμενε φίλους.
Θυμάμαι την Τίφανι να γυρίζει τρέχοντας στο σπίτι.
Εμείς ήμασταν στο πάρτι, και στις 9:15 μ.μ.,
μου τηλεφωνεί μια φίλη της και λέει
"Παρκάρω τώρα. Μπορείτε να έρθετε στο σπίτι;"
Είπα "Φυσικά. Όλα καλά;"
Είπα, λοιπόν, στον Στίβεν ότι πρέπει να πάω στο σπίτι
και είπε "Θα έρθω κι εγώ".
Περπατήσαμε στον δρόμο ανάμεσα στα δύο σπίτια.
Κατέβηκε η φίλη της Τίφανι ουρλιάζοντας και κατηγόρησε την Τίφανι
ότι χρησιμοποίησε την πιστωτική της εν αγνοία της.
Η Τίφανι το αρνήθηκε κι όταν η φίλη της έφυγε,
μου είπε ότι όντως την είχε χρησιμοποιήσει.
Και της είπα "Γιατί χρησιμοποίησες ξένη κάρτα;
Δεν κάνεις τέτοια εσύ. Δεν σε μεγάλωσα έτσι.
Τώρα πρέπει να το πω στον μπαμπά σου".
Μπήκα στο σπίτι,
φώναξα τον Στίβεν, βγήκαμε μετά από ένα λεπτό και η Τίφανι είχε φύγει.
9:15 Μ.Μ. Η ΤΙΦΑΝΙ ΦΕΥΓΕΙ ΑΠΟ ΤΟ ΠΑΡΤΙ
9:28 Μ.Μ. Η ΤΙΦΑΝΙ ΕΞΑΦΑΝΙΖΕΤΑΙ
Την ψάξαμε. Κοιτάξαμε τριγύρω.
Δεν ξέρω πόσες φορές πήγα πάνω κάτω.
Τουλάχιστον 20 με 30 αμάξια ανεβοκατέβαιναν τον δρόμο.
Ήταν παρκαρισμένα στην άκρη. Κανείς δεν είδε τίποτα.
Αν η Τίφανι ήταν με τα πόδια, κάποιος θα την έβλεπε.
Δεν υπάρχει αμφιβολία. Ήταν 1,87. Δεν περνούσε απαρατήρητη.
Πηγαινοερχόμασταν,
ψάχναμε πίσω από σπίτια, τα πάντα εκεί κοντά,
γιατί ξέραμε ότι δεν θα πήγαινε πουθενά με τα πόδια.
Φοβόταν πάρα πολύ το σκοτάδι.
10:07 Μ.Μ. - ΠΑΡΕ ΜΕ 10:12 Μ.Μ. - ΠΕΣ ΜΟΥ ΟΤΙ ΕΙΣΑΙ ΚΑΛΑ
10:18 Μ.Μ. - ΠΑΡΕ ΜΕ
10:19 Μ.Μ. - ΑΠΑΝΤΗΣΕ ΤΙΦΑΝΙ ΣΑΛΤΑΡΕ Η ΤΖΙΛ
10:20 Μ.Μ. - ΠΟΥ ΕΙΣΑΙ
Όλοι τηλεφωνούσαν, έστελναν μηνύματα, την έψαχναν.
10:36 Μ.Μ. - ΑΠΑΝΤΗΣΕ ΜΟΥ. Σ' ΑΓΑΠΩ
10:38 Μ.Μ. - ΤΙΦ ΣΕ ΛΑΤΡΕΥΩ ΑΠΑΝΤΗΣΕ ΜΟΥ ΣΕ ΠΑΡΑΚΑΛΩ
Την έπαιρνε ο Στίβεν κι εκείνη δεν το σήκωνε.
Τιφ, σε παρακαλώ. Γύρνα σπίτι.
Σε λατρεύω. Είσαι όλος μου ο κόσμος.
Γύρνα σπίτι, σε παρακαλώ.
Ανεβοκατέβηκα τον δρόμο.
Ξαφνικά κοίταξα στο έδαφος
και είδα κάτι κάτω.
Ήταν το κινητό της Τιφ.
Το κινητό ήταν ενάμισι με δύο μέτρα απ' τον δρόμο. Μπροστά απ' το σπίτι μου.
Δεν θα άφηνε το κινητό εκεί.
Ήταν προέκταση του χεριού της. Το είχε 24 ώρες το 24ωρο.
Έκανε ντους με το κινητό.
Όταν βρήκαμε το κινητό,
αρχίζω να σκέφτομαι διάφορα.
Κάτι δεν πήγαινε καλά.
Ψάχναμε,
και αργότερα ο Στίβεν θυμήθηκε
την κάμερα για τα ελάφια στο δάσος.
12/7/2015 9:28 Μ.Μ. - ΚΑΜΕΡΑ ΚΥΝΗΓΙΟΥ
Η Τίφανι έφυγε στις 9:28 μ.μ., σύμφωνα με την κάμερα.
Εγώ και η Νταϊάν βγήκαμε στις 9:29 μ.μ. με τον Τάκερ, τον σκύλο της.
Βγήκαμε έξω και εκείνη είχε φύγει.
Η Τίφανι φορούσε μαύρο μπλουζάκι,
άσπρο τζιν σορτς.
Ίσια παπούτσια, που μόλις είχε αγοράσει,
είχε πιάσει τα μαλλιά της πρόχειρο κότσο και φορούσε άσπρη μπαντάνα.
Περπατούσε κανονικά στο δρομάκι.
Αν κρίνω απ' τη φωτογραφία,
το μόνο που μου έρχεται είναι ότι τη φώναξε κάποιος.
Και μετά, εξαφανίστηκε.
Μου τηλεφώνησαν κι είπαν "Χάθηκε η Τίφανι. Θα έρθεις να τη βρούμε;"
Είπα "Φυσικά".
Πήγαμε στο σπίτι της μαμάς μου. Υπέθεσαν ότι πήγε εκεί.
Είναι κοντινή απόσταση. Το πολύ 800 μέτρα.
Δεν ήταν εκεί.
Μετά πήγαμε σε διάφορα μέρη.
Δεν τη βρίσκαμε.
Κάτι μου έλεγε να πάμε στην Πομόνα.
Όταν πήγα στην Πομόνα, απέναντι απ' τις σιδηροδρομικές γραμμές...
ΣΙΔΗΡΟΔΡΟΜΙΚΕΣ ΓΡΑΜΜΕΣ
υπάρχει δρόμος κατά μήκος των γραμμών.
Οδική πρόσβαση.
Είχε φώτα.
ΑΣΤΥΝΟΜΙΑ
Αστυνομικός του Γκάλογουεϊ είπε ότι χτυπήθηκε κάποιος. Μάλλον γυναίκα.
Δεν ανακατεύτηκε όμως το Γκάλογουεϊ
γιατί έγινε στη δικαιοδοσία της Διεύθυνσης Μεταφορών Νιου Τζέρσεϊ.
Είδα αστυνομικό του Μεταφορών.
Του μίλησα.
Είπα "Μήπως είδατε μια μεγαλόσωμη κοπέλα,
1,87, πολύ γυμνασμένη;"
Είπε "Όχι, αλλά το τρένο χτύπησε κάποια".
Εκείνη τη στιγμή, ήλπιζα να μην ήταν η Τίφανι.
Εκείνοι ήταν σίγουροι πως ήταν εκείνη.
Ο υπάλληλος του Μεταφορών είπε "Μπορείτε να κάνετε αναγνώριση;"
Και είπα "Ναι, μπορώ".
Και χαίρομαι πολύ που πήγα εγώ
γιατί πιστεύω βαθιά
ότι ο αδερφός μου δεν θα το άντεχε.
Κανείς δεν πρέπει να βλέπει ό,τι είδα εγώ τότε.
Ήταν ό,τι πιο αποτρόπαιο έχω δει.
Να σε χτυπάει τρένο.
Πήγα, λοιπόν, και έκανα την αναγνώριση.
Μου είπαν έπειτα "Πρέπει να πάμε στον αδερφό σας
και πρέπει να του το πείτε".
Ήταν 2:30 το πρωί.
Θυμάμαι ότι βγήκα απ' το σπίτι και είδα τον γαμπρό μου.
Είπε ότι τηλεφώνησε ο θείος Μίκι και ζήτησε να μην πάμε πουθενά.
Και θυμάμαι ότι ο γαμπρός μου ήταν άσπρος σαν πανί.
Θυμάμαι ότι περιμέναμε
και έφτασε ένα περιπολικό.
Ο αδερφός μου ο Μίκι βγήκε απ' το περιπολικό
και η Νταϊάν φώναζε "Τι έγινε;"
Και είπα στον αδερφό μου τι έγινε. Χτύπησε τρένο την Τίφανι.
Είπε "Θέλω να πάω εκεί". Και του είπα "Όχι, με τίποτα.
Δεν πρέπει να το δεις αυτό".
Τρελαθήκαμε.
Είναι σαν να χάνεις τη ζωή σου.
Όταν πεθαίνει το παιδί σου, χάνεις μέρος της ζωής σου.
Θεέ μου, πόσο μου λείπει.
Ήταν το μωρό μου.
Μου λείπουν πολύ.
Πέσαμε ο ένας στην αγκαλιά του άλλου και κλαίγαμε. Δεν το πιστεύαμε.
Ήταν το πιο τρομερό πράγμα που μπορούσες να φανταστείς.
Το να συμβεί κάτι τέτοιο.
Είχαμε πάθει σοκ.
Τεράστιο σοκ. Να τη χτυπήσει τρένο;
Δεν ήταν λογικό.
13 ΙΟΥΛΙΟΥ 2015 Η ΕΠΟΜΕΝΗ ΜΕΡΑ
Ο Μίκι είπε ότι η Τίφανι χτυπήθηκε από τρένο.
Δεν ξέραμε τι είχε γίνει.
ΤΡΕΝΟ ΣΚΟΤΩΝΕΙ ΓΥΝΑΙΚΑ
ΤΙΦΑΝΙ ΒΑΛΑΝΤΙ, 18
Το επόμενο πρωί,
οι εφημερίδες έγραψαν ότι η Τίφανι αυτοκτόνησε.
ΔΕΝ ΚΟΥΝΗΘΗΚΕ
Ήμουν συντετριμμένη.
Δεν μπορούσα να καταλάβω πώς σκέφτηκαν τέτοιο πράγμα.
Δεν είχε κατάθλιψη ούτε τάσεις αυτοκτονίας.
Η Τίφι ήταν ευτυχισμένη.
Έκανε σχέδια να σπουδάσει.
Έκανε σχέδια με τη συγκάτοικό της.
Κανόνιζε να παίξει σόφτμπολ εκείνη την Τετάρτη.
Κανόνιζε να πάει στο λούνα παρκ το επόμενο πρωί με φίλους.
Το βράδυ που μίλησα με την Τίφανι στο πάρτι,
δεν έδειχνε καθόλου στρεσαρισμένη.
Είχε τα ρούχα του σχολείου. Είχε ετοιμάσει πράγματα.
Η Τίφανι ήταν έτοιμη για την επόμενη κίνηση.
Δεν υπάρχει καμία περίπτωση να αυτοκτόνησε.
ΑΣΤΥΝΟΜΙΑ ΔΙΕΥΘΥΝΣΗΣ ΜΕΤΑΦΟΡΩΝ ΘΑΝΑΤΟΣ ΑΠΟ ΤΡΕΝΟ
ΑΝΑΦΟΡΑ ΤΙΦΑΝΙ ΒΑΛΑΝΤΙ
Η Διεύθυνση Μεταφορών αποφάνθηκε ότι η κόρη μου στάθηκε στις ράγες
και αυτοκτόνησε σε λιγότερες από 24 ώρες απ' τη στιγμή που χτυπήθηκε.
ΠΡΟΦΑΝΗΣ ΑΥΤΟΚΤΟΝΙΑ
Όσοι ήξεραν την Τίφανι, δεν μπορούσαν να το πιστέψουν.
Ο ΤΡΟΠΟΣ ΘΑΝΑΤΟΥ ΕΙΝΑΙ ΑΥΤΟΚΤΟΝΙΑ.
Ήμασταν αποφασισμένοι γιατί ξέραμε ότι η κόρη μας δεν το έκανε.
Λέγομαι Πολ Ντ' Αμάτο.
Ασκώ τη δικηγορία εδώ και 46 χρόνια.
ΔΙΚΗΓΟΡΙΚΟ ΓΡΑΦΕΙΟ ΝΤ' ΑΜΑΤΟ
Οι περισσότερες υποθέσεις μου αφορούν την εκπροσώπηση θυμάτων.
Και σε υποθέσεις όπως της Τίφανι
δεν μπορείς να πεις όχι.
Όταν γνώρισα τον Στιβ και την Νταϊάν,
κάθονταν εδώ.
Και ήταν καταρρακωμένοι,
πολύ ταραγμένοι.
Μου είπαν
ότι η κόρη τους δεν είχε αυτοκτονήσει.
Δεν ήξερα αν μπορούσα να τους βοηθήσω και είπα
να πάρω τα αρχεία
από την αστυνομία της Διεύθυνσης Μεταφορών.
Θα τους έδειχνα τις αναφορές και, δυστυχώς, θα τους έλεγα
"Η κόρη σας αυτοκτόνησε".
Μα αυτό δεν έγινε όταν πήραμε τα αρχεία.
Η Τίφανι Βαλάντι ήταν 18 ετών και ζούσε με την οικογένειά της
σε μια πολύ αγροτική περιοχή του Νιου Τζέρσεϊ δυτικά του Ατλάντικ Σίτι.
ΜΕΪΣ ΛΑΝΤΙΝΓΚ - ΑΤΛΑΝΤΙΚ ΣΙΤΙ
Να τι ξέρουμε για το βράδυ που σκοτώθηκε.
Την Κυριακή, 12 Ιουλίου,
το τρένο 4693 της Διεύθυνσης Μεταφορών Νιου Τζέρσεϊ
έφυγε από Φιλαδέλφεια στις 9:50 μ.μ. και κατευθύνθηκε ανατολικά στο Ατλάντικ Σίτι.
Επέβαιναν 60 επιβάτες και το πλήρωμα.
Το τρένο πέρασε κάτω απ' τη γέφυρα στον δρόμο Τίλτον στο Γκάλογουεϊ
και κατευθύνθηκε προς τη διασταύρωση στη λεωφόρο Τζένοα.
Ήταν 11:12 μ.μ. στο 72o χιλιόμετρο,
σε πολύ σκοτεινό τμήμα των γραμμών που η Τίφανι χτυπήθηκε από το τρένο.
ΔΙΕΥΘΥΝΣΗ ΜΕΤΑΦΟΡΩΝ ΝΙΟΥ ΤΖΕΡΣΕΪ 6042
Όταν εξετάστηκε το τρένο,
φάνηκε ότι η πρόσκρουση ήταν στην αριστερή κάτω πλευρά
κοντά στη γραμμή.
Στο τρένο επέβαιναν δύο μηχανικοί.
Ο αρχιμηχανικός και ο βοηθός μηχανικού.
Το βράδυ εκείνο, υπέγραψαν και οι δύο
ότι η Τίφανι έπεσε στις γραμμές του τρένου.
Να ποιο είναι το πρόβλημα όμως.
Έξι μέρες αργότερα, που ορκίστηκε,
ο αρχιμηχανικός δίνει μια εντελώς διαφορετική εκδοχή
από αυτήν που έδωσε στον ντετέκτιβ το βράδυ του συμβάντος.
Να η μαρτυρία του.
"Μιλούσα στον εισπράκτορα.
Δεν την είδα. Είχα γυρισμένη την πλάτη".
Εξαιρείς τις καταθέσεις του
και βλέπεις τι είπε ο βοηθός μηχανικού.
Αρχικά, ρωτήθηκε
"Πότε είδατε πρώτη φορά την παραβάτιδα;"
Τι απάντησε;
"Δεν την είδα μέχρι που βρέθηκα από πάνω της".
Δέκα μέρες αργότερα, ενόρκως,
καταθέτει τα εξής.
"Βλέπω κάτι στα 800 μέτρα.
Μετά βλέπω κάτι στα 400 μέτρα.
Και μετά βλέπω έναν άνθρωπο
να πετάγεται από το δάσος και να πέφτει στις ράγες".
Ο βοηθός μηχανικού ήταν ο μοναδικός μάρτυρας.
Ένας βοηθός μηχανικού που έδωσε διάφορες εκδοχές
για όσα είδε εκείνη τη νύχτα.
Μέχρι σήμερα,
η αστυνομία της Διεύθυνσης Μεταφορών Νιου Τζέρσεϊ
εμμένει στις ανακολουθίες,
στις αντιφατικές καταθέσεις του βοηθού μηχανικού.
ΕΙΔΑ ΑΝΘΡΩΠΙΝΑ ΜΕΛΗ ΠΑΝΤΟΥ
Λέγομαι Λουίζ Χάουζμαν,
συνταξιούχος της ιατροδικαστικής υπηρεσίας της κομητείας Ατλάντικ.
Ήμουν ερευνήτρια. Εργάστηκα εκεί 20 χρόνια.
Έχω πάει σε χιλιάδες περιστατικά
τα 20 αυτά χρόνια.
Με ανησύχησαν πολύ
οι ένορκες καταθέσεις του αρχιμηχανικού και του βοηθού μηχανικού.
Διότι δόθηκε πολύ μεγάλο βάρος
στις πληροφορίες που έδωσαν στο σημείο
που εντέλει δεν ήταν σωστές.
Ο καταγραφέας σοβαρών περιστατικών θεωρείται το μαύρο κουτί.
Καταγράφει ό,τι συμβαίνει με τη μηχανή καθώς το τρένο κινείται.
Την ταχύτητα του τρένου,
τη χρήση χειρόφρενων,
το πάτημα της κόρνας.
Αν είναι αναμμένοι οι προβολείς.
Και καταγράφει την απόσταση που έχει διανυθεί όταν συμβαίνουν όλα αυτά.
Είναι πολύ εύκολη η ανάγνωση.
Δεν έχει κάτι το μυστηριώδες. Είναι ξεκάθαρο.
Σύμφωνα με τον καταγραφέα,
ο εκπαιδευόμενος πάτησε την κόρνα, χτύπησε την Τίφανι
και χρησιμοποίησε την πέδηση ανάγκης
μέσα σε 4,1 δευτερόλεπτα.
Το τρένο κινούνταν με 128 χλμ/ώρα.
Είδε αυτό που νόμιζε ότι είδε;
Ότι πήδηξε μπροστά του; Δεν ξέρω.
Εγώ πιστεύω ότι ήταν τραυματική εμπειρία αυτή για τον βοηθό μηχανικού. Έπαθε σοκ.
Ο καθένας θα πάθαινε.
Αν χτυπήσεις κάποιον με αμάξι,
θα μπορέσεις να περιγράψεις ακριβώς τι έγινε;
Μάλλον όχι.
Όταν διαβάζεις την απομαγνητοφώνηση, δεν βγάζεις νόημα.
ΠΕΡΙΠΟΥ...
Δεν είναι σίγουρος για το τι είδε.
Είναι πιθανό να είδε, τη στιγμή που τη χτύπησε το τρένο,
τα ανθρώπινα μέλη να σκορπίζουν σε διάφορες κατευθύνσεις,
γιατί διαμελίστηκε.
Δεν νομίζω ότι την είδε να πηδάει μπροστά απ' το τρένο.
Μπορεί να ήταν νεκρή στις ράγες.
Αν υποθέσεις ότι είναι αυτοκτονία
και προσαρμόσεις τα γεγονότα για να ταιριάξουν σε αυτό,
όλα τα άλλα είναι ύποπτα.
Λέγομαι Τζιμ Μπρένενστουλ.
Επί 45 χρόνια, εργάζομαι είτε ως αστυνομικός είτε ως ιδιωτικός ντετέκτιβ.
Ο κος Ντ' Αμάτο με ρώτησε αν θέλω να ασχοληθώ με την υπόθεση.
Το χτύπημα από το τρένο καταγράφεται λίγο μετά τις έντεκα.
Σύμφωνα με τις αναφορές, εδώ είναι το σημείο που συνέβη.
Στο 72o χιλιόμετρο.
Είναι πολύ σκοτεινά.
Γιατί να περπατήσει τόση απόσταση και να πηδήξει μπροστά απ' το τρένο εκεί;
Τι υπάρχει εκεί;
Αν αυτοκτόνησε έτσι, γιατί;
Γιατί να πάει τόσο μακριά; Γιατί να το κάνει έτσι;
ΣΗΜΕΙΟ ΔΥΣΤΥΧΗΜΑΤΟΣ 4,1 ΧΛΜ ΑΠΟ ΤΟ ΣΠΙΤΙ
Όταν είδα πού ακριβώς τη χτύπησε το τρένο,
ξαφνιάστηκα πολύ.
Ήταν 1,6 χλμ. από την πιο κοντινή διασταύρωση
στο δάσος.
Και ήταν σκοτάδι. Κανένα φως.
Μου σηκώθηκε η τρίχα.
Είπα πως κάτι δεν πάει καλά.
Δεν περνάει μέρα, σίγουρα όχι βδομάδα,
που να μην αναρωτηθώ.
Πώς πέθανε η Τίφανι Βαλάντι;
Είμαι πεπεισμένος ότι δεν αυτοκτόνησε.
Η υπηρεσία που διερεύνησε τον θάνατο της Τίφανι Βαλάντι
ήταν η Διεύθυνση Μεταφορών.
Η Διεύθυνση Μεταφορών Νιου Τζέρσεϊ είναι το μεγαλύτερο σύστημα μεταφορών.
Διαχειρίζεται τις σιδηροδρομικές συγκοινωνίες
και έχει μια σημαντική αστυνομική δύναμη.
Και σέβομαι απεριόριστα τους αστυνομικούς αυτούς
και τη δουλειά τους.
Ωστόσο, οι περισσότεροι αστυνομικοί σιδηροδρόμων θα σας πουν
πως η ειδικότητά τους δεν είναι η διερεύνηση ανθρωποκτονιών
ούτε και η διερεύνηση ύποπτων θανάτων.
Το πρώτο πράγμα που πρέπει να κάνουν οι ερευνητές,
ακόμη και σε ένα ύποπτο περιστατικό
που κάποιος ενδεχομένως αυτοκτονεί,
είναι πρώτα να κρίνουν αν ήταν θύμα φόνου.
Δεν υπάρχει ένδειξη ότι έγινε αυτό.
Η περιοχή όπου σημειώθηκε το περιστατικό δεν αντιμετωπίστηκε ως τόπος εγκλήματος.
Ο κόσμος πηγαινοερχόταν εκεί
και δεν αποκλείστηκε όπως έπρεπε.
Φάνηκε από την αρχή
πως ήταν κλασικό παράδειγμα βιαστικής απόφασης
να χαρακτηριστεί λανθασμένα ο τρόπος με τον οποίο πέθανε.
Αυτό είναι το πιστοποιητικό θανάτου.
Η Τίφανι Βαλάντι πέθανε λίγο πριν από τα μεσάνυχτα στις 12 Ιουλίου.
Στις 17 Ιουλίου, που συντάχτηκε το πιστοποιητικό,
ο τρόπος θανάτου είναι η αυτοκτονία.
Δεν μπορείς να καταλήξεις σε συμπεράσματα τόσο νωρίς στην έρευνα.
Είναι αδύνατον.
ΧΤΥΠΗΘΗΚΕ ΑΠΟ ΤΡΕΝΟ
Με αυτοκτονία κλείνει μια υπόθεση
σε ό,τι αφορά την εισαγγελία.
Σε ό,τι αφορά την ιατροδικαστική υπηρεσία.
Σε ό,τι αφορά τη Διεύθυνση Μεταφορών Νιου Τζέρσεϊ.
Πρόκειται για αυτοκτονία και είναι απλώς ένα στατιστικό στοιχείο.
Είναι, όμως, το παιδί μιας οικογένειας.
Εκείνοι θέλουν να μάθουν τι συνέβη στο παιδί τους.
Έπρεπε να το ερευνήσουν.
Το Νιου Τζέρσεϊ έχει βιβλία με τις διαδικασίες
που πρέπει να ακολουθούνται και αυτό δεν έγινε.
Δεν έγινε ποτέ ολοκληρωμένη νεκροψία.
Δεν έγινε εξέταση για βιασμό.
Δεν έγινε εξέταση DNA.
Δεν εξετάστηκαν όργανα.
Γιατί;
ΤΟΞΙΚΟΛΟΓΙΚΗ ΕΚΘΕΣΗ
Πρέπει να δώσεις βάρος στην τοξικολογική έκθεση.
Δεν ανιχνεύτηκε αλκοόλ ούτε ναρκωτική ουσία στον οργανισμό της Τίφανι Βαλάντι.
Μια εντελώς καθαρή τοξικολογική έκθεση.
Μόλις ήρθε η τοξικολογική έκθεση
και διαπιστώθηκε ότι η Τίφανι δεν είχε ναρκωτικά ή αλκοόλ στον οργανισμό της,
ο τρόπος θανάτου μάλλον θα έπρεπε να διορθωθεί σε "απροσδιόριστος".
Δεν υπάρχει λόγος να αποφανθείς ότι είναι αυτοκτονία εκτός κι αν είσαι σίγουρος.
Απόλυτα σίγουρος
πως ήταν αυτοκτονία.
ΤΙΦΑΝΙ ΒΑΛΑΝΤΙ
Λίγες μέρες μετά τον θάνατο της Τίφανι,
η σορός της αποτεφρώθηκε.
Δεν μπορούμε να κάνουμε εκταφή
και να το δούμε με φρέσκια ματιά.
Επίσης, ο ντετέκτιβ γράφει στην αναφορά του
ότι δεν βρέθηκαν παπούτσια στο σημείο.
Τα παπούτσια δεν ήταν με το πτώμα.
Για μένα, αυτό είναι ύποπτο.
Όταν έφυγε, φορούσε άσπρη μπαντάνα.
Τζιν σορτς που ήταν σχεδόν άσπρο,
μαύρο μπλουζάκι και παπούτσια.
Όταν τη βρήκαν, φορούσε αθλητικό σουτιέν και μαύρο εσώρουχο.
Το σορτσάκι της; Το μπλουζάκι της;
Δεν είναι ερώτηση στην οποία θα ήθελε απάντηση ο ιατροδικαστής;
Η ιατροδικαστική έκθεση ήταν πολύ μικρή, ανεπαρκής.
Δεν είδα να επικοινώνησαν με τον γιατρό της Τίφανι,
με οποιονδήποτε απ' το σχολείο της.
Κανείς δεν ήρθε να μας μιλήσει, να κάνει ερωτήσεις για την κόρη μου.
Δεν μίλησαν στους γονείς της. Δεν μίλησαν σε κανέναν.
Θα πεις "αυτοκτονία" επειδή κάποιος χτυπήθηκε σε ράγες τρένου;
Είναι τρελό αυτό.
Δεν είχε ιατρικά προβλήματα.
Δεν είχε ιστορικό χρήσης ναρκωτικών, κατάχρησης αλκοόλ.
Ενεργή αθλήτρια.
Ήταν πολύ αγαπητή. Η οικογένειά της τη λάτρευε.
Στα μηνύματα στο κινητό που μπόρεσα να δω
δεν βρήκα κάτι ασυνήθιστο.
Είχε χωρίσει με την κοπέλα της, αλλά φιλικά. Έτσι φαινόταν.
Η Τίφανι είχε κοπέλα απ' τη Φιλαδέλφεια.
Χώρισαν λίγο πριν από την Παρασκευή εκείνη που πέθανε.
Μα ήταν αμοιβαίο.
Δεν διέκρινα εχθρότητα απ' τα μηνύματα στο κινητό.
ΜΟΥ ΕΔΩΣΕΣ ΠΟΛΛΗ ΑΓΑΠΗ.
Η Τίφανι είχε ξεκινήσει σχέση με άλλη γυναίκα,
σύμφωνα με τα τηλεφωνικά αρχεία.
Είχε γράψει στο κινητό της το βράδυ πριν πεθάνει
"Είμαι ικανοποιημένη με τη ζωή μου".
Γιατί το έκανε, λοιπόν, αυτό;
Αν αυτοκτόνησε, υπήρχε λόγος;
Γιατί να αυτοκτονήσει;
Αυτό έγινε το βράδυ κι εγώ ήρθα νωρίς το επόμενο πρωί.
Δεν ήθελα ο αδερφός μου ο Στίβεν ή η γυναίκα του η Νταϊάν
να περπατήσουν στις ράγες και να δουν ό,τι είδα εγώ.
Εγκαταλελειμμένα μέλη.
Ο πατέρας μου κι εγώ ψάχναμε πράγματα που έλειπαν.
Τα αθλητικά της παπούτσια. Την μπαντάνα της.
Ψάχναμε τα σκουλαρίκια της, τα κοσμήματα, το σορτς της.
Δεν ξέρω πώς το έκανα,
αλλά μάζεψα κομμάτια του κρανίου της με τρίχες.
Μάζεψα μέρος του σαγονιού με δόντια και διάφορα μέρη των οστών της.
Βρήκαμε ένα βραχιόλι της και το δώσαμε στην Νταϊάν, και το έχει σήμερα.
Το φορούσε τότε.
Το να μαζεύουμε μέλη της απ' τις ράγες
ήταν ό,τι πιο συνταρακτικό έχω κάνει στη ζωή μου.
Εκεί που περπατούσα στις ράγες, είδα ματωμένα πλαστικά γάντια κάτω.
Ο τόπος είχε ήδη αλλοιωθεί.
Δεν είχε καν αποκλειστεί.
Η Διεύθυνση Μεταφορών δεν είναι εκπαιδευμένη για τέτοια.
Και δεν καθάρισαν καλά τις ράγες.
Πηγαίναμε και όλο ψάχναμε και ψάχναμε, αλλά δεν βρήκαμε τα παπούτσια της.
Δεν βρήκαμε την μπαντάνα της.
Δεν βρήκαμε ρούχα της.
Πού είναι τα ρούχα που φορούσε στο πάρτι;
3 ΑΥΓΟΥΣΤΟΥ 2015 ΤΡΕΙΣ ΒΔΟΜΑΔΕΣ ΜΕΤΑ ΤΟΝ ΘΑΝΑΤΟ ΤΗΣ ΤΙΦΑΝΙ
Περπατάω στον δρόμο Τίλτον.
Θα τον είχα περπατήσει ένα εκατομμύριο φορές.
ΣΗΜΕΙΟ ΔΥΣΤΥΧΗΜΑΤΟΣ ΟΙΚΙΑ ΒΑΛΑΝΤΙ
Περπατούσαμε εκεί βδομάδες και ψάχναμε να βρούμε οτιδήποτε.
Έλειπε το σορτς της κόρης μου.
Έλειπε η μπαντάνα. Έλειπαν τα παπούτσια της.
Και καθώς περπατούσα,
έφτασα εδώ, γύρισα προς τα εκεί και είδα τα παπούτσια της κόρης μου.
ΑΠΟΔΕΙΚΤΙΚΕΣ ΦΩΤΟΓΡΑΦΙΕΣ
Κι όταν τα είδα, σωριάστηκα στο έδαφος.
Κι όταν σωριάστηκα κάτω, στα δύο μέτρα περίπου,
ήταν η άσπρη μπαντάνα της Τίφανι.
Ένιωσα σαν να με χτύπησε φορτηγό.
Δεν θα ξεχάσω τη μέρα. Και τη θυμάμαι σαν να ήταν χθες.
Μας τηλεφώνησε η θεία Νταϊάν.
Είπε ότι βρήκε τα παπούτσια και την μπαντάνα της Τίφανι.
Σχεδόν τρία χιλιόμετρα
απ' το σημείο που χτυπήθηκε.
Έτρεξα εκεί και εκείνη είχε τρελαθεί.
Η γυναίκα μου είχε πάθει υστερία. Δεν καταλάβαινα τι έλεγε.
Τα παπούτσια της, τα πράγματα, ήταν εδώ ακριβώς.
Και ήταν δίπλα δίπλα σχεδόν. Σε απόσταση 30 εκατοστών.
Έτσι όπως ήταν τοποθετημένα,
θεωρώ πως κάποιος τη σήκωσε και της βγήκαν. Αυτήν την αίσθηση είχα.
Ο κόσμος είπε ότι μπορεί κάποιος να τα έβαλε εκεί.
Ήρθε εδώ η Διεύθυνση Μεταφορών.
Φωτογράφισαν τα παπούτσια της και τα έβαλαν σε μια καφέ σακούλα.
Πήραν τα αντικείμενα και δεν ξανακούσαμε γι' αυτά.
Δεν μάθαμε τίποτα άλλο.
Είχαν τόσα αντικείμενα,
αλλά δεν τα έστειλαν ποτέ για εξέταση.
Για να διαπιστώσουν αν τυχόν υπήρχε άλλο DNA.
Πέντε χρόνια αφού σκοτώθηκε η κόρη τους,
η οικογένεια πλήρωσε για να εξεταστούν τα αντικείμενα για DNA.
Μα δεν τηρήθηκε η αλυσίδα φύλαξης,
οπότε δεν είναι καθόλου χρήσιμα.
Αφού βρήκαμε τα παπούτσια της,
μαζευτήκαμε περίπου 15 άτομα
και χτενίσαμε το δάσος
μέχρι τις ράγες που χτυπήθηκε,
ψάχνοντας οτιδήποτε θα βοηθούσε να αποδείξει ότι δεν το έκανε εκείνη.
Το μόνο πράγμα της κόρης μου που λείπει ακόμη
είναι το σορτς της.
Μέχρι σήμερα, το σορτς της λείπει.
Αναρωτήθηκα "Πώς έφτασαν τα παπούτσια εκεί πέρα;"
Μπορεί η Τίφανι να ήταν θύμα εγκληματικής ενέργειας.
Κάποιος να έκανε εγκληματική ενέργεια,
να πήρε τα πράγματα και να τα πέταξε όταν έφυγε απ' το σημείο.
Μια άλλη θεωρία είναι να έβγαλε η Τίφανι τα παπούτσια και την μπαντάνα
στο σημείο που τα βρήκε η Νταϊάν και να περπάτησε ξυπόλυτη στις ράγες.
Δεν ξέρω τι νόημα είχε
να περπατήσει απ' το σπίτι στο σημείο όπου βρέθηκαν τα παπούτσια,
να τα βγάλει, να τα αφήσει στο δάσος
και να περπατήσει ως εκεί που τη χτύπησε το τρένο.
ΣΗΜΕΙΟ ΔΥΣΤΥΧΗΜΑΤΟΣ
Γιατί να βγάλεις τα παπούτσια;
Βλέπετε πόσο μακριά έχουμε φτάσει κατά μήκος των γραμμών;
Κάθεστε πίσω. Καταλαβαίνετε;
-Νιώθετε τον δρόμο; -Ναι.
Το κάνεις αυτό ξυπόλυτος;
Είναι απλώς το υπόστρωμα των γραμμών
και έχει μόνο κοφτερές πέτρες.
Αν δείτε τις φωτογραφίες των ποδιών της Τίφανι,
ιδίως του δεξιού της ποδιού,
δεν υπάρχει κανένα σημάδι,
που θα περίμενες να δεις
αν κάποιος είχε περπατήσει ξυπόλυτος
πάνω σε πέτρες και γυαλιά στις γραμμές.
Αν περπατούσε στις ράγες, θα είχε σκλήθρες στα πόδια.
Αν περπάτησε μίλια και έχει εντελώς καθαρά πόδια,
αποδεικνύει ότι δεν περπάτησε.
Περπάτησα στις ράγες κι εγώ
και δυσκολεύτηκα κι ας φορούσα παπούτσια εργασίας.
Πείστηκα, λοιπόν, ότι δεν περπάτησε εκεί.
Αν κάποιος, ειδικά μια γυναίκα 1,90,
περπατάει στη λεωφόρο,
κάποιος θα τη δει, θα την προσέξει.
Είναι ασυνήθιστο να δεις κάποιον να περπατάει στη λεωφόρο εκεί.
Αν κοιτάξετε τις φωτογραφίες,
από την κάμερα για ελάφια που έχει ο Στιβ έξω απ' το σπίτι του,
θα δείτε προβολείς αυτοκινήτων
την ίδια ώρα που η Τίφανι περπατάει στο δρομάκι.
Εγώ πιστεύω ότι μπαίνει σε ένα αυτοκίνητο.
Υποψιάζομαι, οικειοθελώς.
Πιστεύω ότι μπήκε στο αμάξι κάποιου που ήξερε.
Ένιωσε πολύ άνετα.
Όταν μπήκε μέσα, της άρπαξαν το κινητό.
Και πιστεύω ότι το κινητό
το πέταξαν έξω απ' το αμάξι
καθώς έφευγαν.
Όταν της πήραν το κινητό, τότε συνειδητοποίησε τι γινόταν.
Πως έμπλεξε.
Όλοι κάνουν σενάρια για το τι συνέβη στην κόρη μου.
Μπορεί να προσπάθησαν να τη βιάσουν και εκείνη έτρεξε,
και ίσως προσπαθούσε να τους ξεφύγει
και δεν μπορούσε να τρέξει άλλο.
Πιστεύω ειλικρινά
ότι κρατιόταν σφιχτά από δω για να σωθεί.
Για να μην την πάρουν.
ΣΗΜΕΙΟ ΔΥΣΤΥΧΗΜΑΤΟΣ
Πίσω μας, εκεί που είναι οι ράγες,
έχασε τη ζωή της η Τίφανι.
Είναι ερημιά εκεί. Ανατριχιαστικά, τρομακτικά.
Αν σταματούσες εκεί, δεν θα άκουγες κανέναν.
Απ' τη μια ο θόρυβος του τρένου,
και από δεξιά, ο θόρυβος του αυτοκινητόδρομου.
Το καλύτερο μέρος για να ξεφορτωθείς κάποιον.
Κάνεις ό,τι θέλεις σε έρημη τοποθεσία.
Δεν υπάρχει τίποτα. Δεν θα ακουστεί ουρλιαχτό. Τίποτα δεν θα ακουστεί.
Ιδανικό μέρος να διαπράξεις φόνο.
Αν δείτε τις φωτογραφίες
που τράβηξε η αστυνομία σιδηροδρόμων,
όπως και η ιατροδικαστική υπηρεσία του Νιου Τζέρσεϊ...
θα δείτε ότι το σημείο όπου το τρένο και το σώμα της Τίφανι
ήρθαν σε επαφή,
έχει μια μεγάλη λίμνη αίματος.
Αυτό σημαίνει ότι το σώμα μπορεί να ήταν εκεί
και να αιμορραγούσε προτού το χτυπήσει το τρένο.
ΒΡΕΘΗΚΕ ΜΑΥΡΟ ΥΓΡΟ ΣΤΟ ΣΗΜΕΙΟΥ ΤΟΥ ΔΥΣΤΥΧΗΜΑΤΟΣ.
Δεν έκαναν καμία εξέταση.
Είπαν πως είχαν αρκετά στοιχεία για να καταλήξουν σε αυτοκτονία
χωρίς εξετάσεις.
Δεν διαπιστώθηκε ποτέ
αν το αίμα στις ράγες ήταν της Τίφανι.
Στην έκθεση αυτή, ο ιατροδικαστής λέει,
αναφερόμενος στα χέρια και τα πόδια της Τίφανι,
πως είχαν κοπεί απ' τον κορμό.
Η λέξη "κοπεί" συμπεριλαμβάνεται στην έκθεση.
Όχι σκίστηκαν, αλλά κόπηκαν.
Κι αυτό μου λέει
πως είναι πολύ βάσιμη η θεωρία
να της έκαναν κακό προτού το πτώμα τοποθετηθεί στις ράγες.
Τα χέρια ήταν απλωμένα
και τα πόδια ήταν στην άλλη ράγα.
Τα πόδια και τα χέρια της ήταν άθικτα.
Τι σας λέει αυτό; Δεν στεκόταν στις ράγες και τη χτύπησε το τρένο.
Ήταν ξαπλωμένη εκεί.
Κόπηκαν.
Πιστεύω ότι κάποιος την ξάπλωσε στις ράγες
και εκεί πέθανε από αιμορραγία.
Βλέποντας το σημείο,
σίγουρα τη δολοφόνησαν και την τοποθέτησαν εκεί.
Δεν έχω καμία αμφιβολία.
Την ξάπλωσαν στις ράγες. Έτσι την ξεφορτώθηκαν.
Και κάποιος τη γλιτώνει.
Κάποιος τη γλιτώνει.
Λέγομαι Τσακ Άτκινσον. Είμαι ιδιωτικός ντετέκτιβ.
Ήμουν αστυνομικός στο Νιου Τζέρσεϊ 26 χρόνια.
Και ντετέκτιβ 17 χρόνια.
Δουλεύω για τον Πολ Ντ' Αμάτο από το 2008.
ΑΝΑΖΗΤΕΙΤΑΙ Η ΑΛΗΘΕΙΑ ΓΙΑ ΤΗΝ ΤΙΦΑΝΙ ΘΑΝΑΤΟΣ: 12 ΙΟΥΛΙΟΥ 2015 - 20.000 ΔΟΛΑΡΙΑ
Ο Πολ και η οικογένεια έκαναν ανοιχτή γραμμή επικοινωνίας
και έψαχναν κάθε είδους ανώνυμη πληροφορία.
Πήραμε ένα τηλεφώνημα
από έναν υπάλληλο μίνι μάρκετ,
ο οποίος άκουσε τρεις υπαλλήλους του μίνι μάρκετ
να μιλούν για την υπόθεση Βαλάντι.
Θυμάμαι αρκετά καλά
να μου λέει η βοηθός μου "Ήρθε ένας κύριος
και έχει πληροφορίες για τον θάνατο της Τίφανι".
8:41 Π.Μ. 7 ΝΟΕΜΒΡΙΟΥ 2016, ΔΕΥΤΕΡΑ
Έρχεται ο αρχιφύλακας Ροζέλ και ξεκινάμε.
Και ο άνθρωπος αυτός έδωσε ένορκη κατάθεση.
Εκτενή.
Το διάβασα στην εφημερίδα.
Το άκουσα. Το συζητούσαν τα παιδιά στη δουλειά.
Είπε στον ντετέκτιβ
τι είχε ακούσει.
Πήρα πληροφορίες από κάποιους που δουλεύουν για μένα.
Είπαν πως επρόκειτο για ανθρωποκτονία.
Τα τρία άτομα που κρυφάκουσε
δεν είχαν καμία σχέση με την ανθρωποκτονία.
Αφηγούνταν κάτι που είχαν ακούσει.
Ο ένας ήταν στο πάρτι του θείου
όπου είχε πάει και η Τίφανι.
Και είδε την Τίφανι στο πάρτι.
Υπήρχαν αναφορές για έναν τσακωμό.
Έγινε τσακωμός και η Τίφανι έφυγε.
Μου είπαν ότι την πήραν κάποιοι.
Ήξεραν την Τίφανι.
Ήταν δύο γυναίκες και ένας άντρας που πήραν την Τίφανι με αμάξι.
Την πήγαν κάπου κοντά στις ράγες.
Την έγδυσαν, τη σημάδεψαν με όπλο και την εξευτέλισαν.
-Μεταφέρω λόγια τρίτων. -Ναι.
-Λέω τι μου μεταφέρθηκε. -Μάλιστα.
Ο εισαγγελέας ανέκρινε τα τρία άτομα
που μιλούσαν στο μίνι μάρκετ.
Άκουσες κάτι για πιθανή ανθρωποκτονία;
Πώς έγινε; Ή πού έγινε;
Όχι. Δεν ξέρω.
Άκουσες άλλες φήμες;
-Δεν έχω ακούσει τίποτα. -Τίποτα.
Όχι.
Κυκλοφορούν φήμες πως ξέρεις πολλά για το τι συνέβη.
Για να είμαι ειλικρινής, είναι εντελώς παράλογο αυτό.
Οι τρεις μάρτυρες αρνήθηκαν ότι είπαν κάτι,
αυτά που κρυφάκουσε ο υπάλληλος του μίνι μάρκετ.
Έχεις μάθει κάτι για εκείνη τη βραδιά;
Όχι, μόνο...
Μόνο ότι είναι αυτοκτονία.
Δεν αναφέρθηκε ποτέ, δηλαδή
ότι ήταν κάτι άλλο και όχι αυτοκτονία;
Όχι.
Στις καταθέσεις τους, κάποιοι που γνώριζαν την Τίφανι,
είπαν ότι ήταν στενοχωρημένη, θλιμμένη.
Δεν ήταν πολύ χαρούμενη.
Θέλω να πω...
Δεν το έβλεπες αν δεν ήσουν πολύ κοντά της.
-Γιατί... -Φυσικά.
...ήταν πάντα πολύ χαρούμενη και...
Αν την ήξερες καλά,
ήταν... Δεν ξέρω.
Ένιωθε ότι δεν ταίριαζε πουθενά.
Σου είχε αναφέρει τίποτα για...
Πέρα απ' το ότι δεν ήταν χαρούμενη;
Σκεφτόταν να κάνει κακό στον εαυτό της;
Όχι.
ΟΙ ΦΙΛΟΙ ΤΗΣ ΤΙΦΑΝΙ, Η ΔΙΕΥΘΥΝΣΗ ΜΕΤΑΦΟΡΩΝ
ΚΑΙ ΤΟ ΓΡΑΦΕΙΟ ΤΟΥ ΕΙΣΑΓΓΕΛΕΑ ΤΗΣ ΚΟΜΗΤΕΙΑΣ ΑΤΛΑΝΤΙΚ
ΑΡΝΗΘΗΚΑΝ ΝΑ ΔΩΣΟΥΝ ΣΥΝΕΝΤΕΥΞΗ.
Η ΙΑΤΡΟΔΙΚΑΣΤΙΚΗ ΥΠΗΡΕΣΙΑ ΤΟΥ ΝΙΟΥ ΤΖΕΡΣΕΪ ΕΠΑΝΕΞΕΤΑΣΕ ΤΗΝ ΥΠΟΘΕΣΗ ΤΟ 2018.
ΤΟ ΠΟΡΙΣΜΑ ΤΗΣ ΑΥΤΟΚΤΟΝΙΑΣ ΕΠΙΚΥΡΩΘΗΚΕ.
Πώς η Τίφανι έφτασε απ' το σπίτι της
στο σημείο όπου το σώμα της ήρθε σε επαφή με το τρένο;
Περπάτησε;
Τη μετέφερε κάποιος εκεί με αμάξι;
Ήταν ο θάνατός της ατύχημα;
Ή ήταν εγκληματική ενέργεια;
Υπάρχουν άνθρωποι, τώρα που μιλάμε,
οι οποίοι ξέρουν τι έγινε.
Και τους εκλιπαρώ να παρουσιαστούν και να βοηθήσουν την οικογένεια.
ΣΤΗ ΜΝΗΜΗ ΤΗΣ ΛΑΤΡΕΥΤΗΣ ΤΙΦΑΝΙ ΒΑΛΑΝΤΙ
Πριν πάει στο κολέγιο, της υποσχέθηκα ότι θα της έφτιαχνα γήπεδο του βόλεϊ.
Και μετά τον θάνατο της Τίφανι είπα
"Το υποσχέθηκα". Οπότε το έφτιαξα.
Ανυπομονούσε να πάει στο κολέγιο και να περνάει καλά παίζοντας βόλεϊ.
Κάποιος της το στέρησε όμως αυτό και δεν είναι δίκαιο.
Θέλουμε δικαιοσύνη.
ΤΙΦΑΝΙ ΣΕ ΑΓΑΠΑΜΕ ΠΑΡΑ ΠΟΛΥ
Είναι δύσκολα κάθε μέρα;
Φυσικά. Είναι ζόρι να ξυπνάς.
Να κοιμάσαι.
Πρέπει όμως, μέχρι να βρω ποιος το έκανε αυτό στο μωρό μας.
Αυτή είναι μια βιτρίνα με όμορφες αναμνήσεις της Τίφανι.
Και
έφεραν πράγματα φίλοι και συγγενείς
στη μνήμη της Τίφανι.
Το βραχιόλι της Τίφανι.
Το φορούσε το βράδυ που πέθανε.
Το φορούσα πολύ καιρό.
Η Τίφανι είναι εδώ στην ξύλινη αυτή τεφροδόχο.
Είναι κουτί προσευχής. Προσεύχομαι κάθε βράδυ.
Μετά βάζω ένα μήνυμα μέσα.
"Για δικαιοσύνη για την Τίφανι
και με την ελπίδα να παρουσιαστούν όσοι της το έκαναν αυτό".
Σ' αγαπάω, Τίφανι.
ΑΝ ΕΧΕΤΕ ΠΛΗΡΟΦΟΡΙΕΣ ΓΙΑ ΤΗΝ ΥΠΟΘΕΣΗ,
ΕΠΙΚΟΙΝΩΝΗΣΤΕ ΜΕ ΤΟ ΓΡΑΦΕΙΟ ΤΟΥ ΠΟΛ ΝΤ' ΑΜΑΤΟ ΣΤΟ 1-609-926-3300
Ή ΔΩΣΤΕ ΚΑΠΟΙΑ ΠΛΗΡΟΦΟΡΙΑ ΣΤΟ UNSOLVED.COM
Υποτιτλισμός: Μάρθα Σιαμέτη